Arf! Pebezh istor droch! Dipitus e kavan e taolfe pled lod eus an dud muioc'h eus o diemglevioù personel eget eus mad an holl! Hag ur postel a vefe gant Christian Tanguy? N'eo ket ur gudenn evidon mont d'e hegasiñ betek ma raio ar pezh a zo dleet... Modal, n'eus ken displegañ ar gudenn da skipailh Mozilla, ha lakaat ac'hanoc'h da droourien ofisiel.  Forzh  penaos, e komzomp amañ eus meziantoù frank, ha mat e vefe d'an holl kompren ne c'hell ket un den en em lakaat da "berc'henn" war un droidigezh. Ma vez tud all o deus c'hoant kemer perzh, eo ret ober ganto, ha setu tout, rak se n'hi eo spered ar meziantoù frank, labourat holl asamblez a-benn sevel ur produ a-feson.  Ha pa soñjan, mat 'vefe ivez klask en em strollañ un tammig muioc'h evit an droidigezhioù, rak evit poent emaomp ni "Linukserien" eus hor zu, ha c'hwi tud KAD eus ho hini. Mat vefe sevel  marteze ur lizher-skignañ a-benn tabutal holl asamblez hag en em glevout, pa 'z eus tu, war an termennoù da implijout. Da skouer, em eus gwelet amañ e raec'h gant ivinell, domaj eo ne oufemp ket peseurt gerioù 'vez implijet gant ar re all. Petra eo da soñj "Drouizig"? Me gav din e vefe frouezusoc'h strollañ ar strivoù.    Kemm: Aet on d'ober un tamm tro war bajenn ar strolladoù treiñ, ha n'eus hini ebet evit ar brezhoneg. Neuze n'eus ken krouiñ unan, ha mat pell 'zo.